वोटों की गिनती के लिए हलका वाइज लगेंगे 14 टेबल
भास्कर संवाददाता | होशियारपुर
जिलाचुनाव अफसर कम डीसी आनंदिता मित्रा ने वीरवार को जिला प्रबंधकीय कांप्लेक्स के मीटिंग हॉल में रिटर्निंग अफसरों और एडीसी से मीटिंग कर 11 मार्च को हो रही वोटों की गिनती को लेकर किए प्रबंधों का जायजा लिया। डीसी ने बताया कि इसके लिए रयात बाहरा ग्रुप ऑफ इंस्टीट्यूट में 5 और आईके गुजराल पंजाब टेक्निकल यूनिवर्सिटी कैंपस में 2 सेंटर बनाए गए हैं। सुरक्षा प्रबंध कर लिए हैं। रयात बाहरा इंस्टीट्यूट में हलका मुकेरियां, उड़मुड़, शामचौरासी, चब्बेवाल और गढ़शंकर की वोटों की गिनती, जबकि आईके गुजराल पंजाब टेक्निकल यूनिवर्सिटी कैंपस में हलका दसूहा और होशियारपुर की वोटों की गिनती होगी। जहां 14 टेबल प्रति हलका और दो मेज पोस्टल बैलेट पेपरों की गिनती के लिए लगाए जाएंगे। डाक से प्राप्त बेल्ट पेपरों की गिनती के लिए विशेष प्रबंध होगा। मीटिंग में एडीसी इकबाल सिंह संधू, एसडीएम जितेंदर जोरवर, एसडीएम हिमांशू अग्रवाल, एसडीएम अमित महाजन, एसडीएम हरदीप सिंह, जिला ट्रांसपोर्ट अफसर जीवनजगजोत कौर, जिला विकास पंचायत अफसर दिनेश वशिष्ट, सहायक कमिश्नर नवनीत कौर बल, करनैल सिंह संबंधित अधिकारी मौजूद थे।
हर टेबल पर तैनात होगा एक सुपरवाइजर : डीसी
सबसेपहले पोस्टल बैलेट की गिनती होगी। हर टेबल पर एक-एक सुपरवाइजर, एक संख्या सहायक और एक-एक माईको आब्जर्वर पर आधारित तीन अधिकारियों कर्मचारियों का स्टाफ तैनात किया जाएगा। इन सेंटरों के अंदर आरजी निर्माण/जालियां लगाने का काम मुख्य चुनाव अफसर पंजाब की प्रवानगी के बाद तीन दिन में मुकम्मल किया जाएगा। इसके लिए दफ्तरी स्टाफ, ठेकेदार मिस्त्री-मजदूरों को शिनाख्ती कार्ड जारी किए जाएं। बिना शिनाख्ती कार्ड कोई भी व्यक्ति अंदर नहीं हो सकता। यह काम एक ही समय करवाया जाए। निर्माण शुरू करने से पहले समूह राजनीतिक पार्टियों को सूचित किया जाए। संख्या केंद्र पर निरंतर बिजली सप्लाई का खास ध्यान रखा जाए।
तैयारियां
hin_Deva bho_Deva hin_Deva hin_Deva hin_Deva hin_Deva